Dargiškės lobis

Dargiškės lobis – senovės Romos monetų ir papuošalų lobis, aptiktas 1934 m. Lauko Sodos apylinkėse, Dargiškės kaime (dab. Telšių rajonas), per bulviakasį ariant lauką.Mykolas Michelbertas, Stanislovas Sajauskas, Raimonda Norkutė ir kiti. Lietuvos lobiai, Vilnius, 2007 m., 12 psl.

Rastųjų žalvarinių monetų svoris galėjo sudaryti 2 kg, taip pat rastos dvi bronzinės juostinės apyrankės.Lietuvos gyventojų prekybiniai ryšiai I-XIII a., Lietuvos TSR Mokslų akademijos istorijos institutas, Vilnius 1972 m., 55 psl. Šios apyrankės vietinės gamybos, o iš to sprendžiama, kad lobis priklausė vietiniam amatininkui, pirkliui arba diduomenės atstovui.V. Valatka. Telšių kraštotyros muziejus. Vilnius: Mintis, 1971, 30–31 psl.

Į Telšių „Alkos“ muziejų pateko imperatoriaus Gordiano III laikų Nikėjoje kaldintas antoninianas, dar dvi monetos saugomos Lietuvos nacionaliniame muziejuje ir Lietuvos banko muziejuje (taip pat kaldintos Nikėjoje). Likęs lobis išgrobstytas, monetas išsidalijo žemės savininkas ir bulves kasę talkininkai.

 Išnašos 

Kategorija:Lietuvos lobiai
Kategorija:Telšių rajono paveldas